Rezolucija Generalne skupštine Ujedinjenih nacija 68/262
Rezolucija Generalne skupštine Ujedinjenih naroda 68/262 bila je usvojena 27. marta 2014. godine na šezdeset osmoj sjednici Generalne skupštine Ujedinjenih nacija, kao odgovor na pripajanje poluostrva Krim od strane Ruske Federacije. Usvojena je kao neobavezujuća rezolucija pod nazivom "Teritorijalni integritet Ukrajine", a podržana je od strane 100 država članica Ujedinjenih nacija. Ovom rezolucijom je potvrđena posvećenost Generalne skupštine teritorijalnom jedinstvu Ukrajine u međunarodno priznatim granicama i naglašena je ništavnost Krimskog referenduma iz 2014. godine. Predstavnici jedanaest (11) naroda su glasali protiv rezolucije, dok ih je 58 bilo uzdržano, a predstavnici još 24 države su bili odsutni tokom glasanja. Rezoluciju su predložile Kanada, Kostarika, Njemačka, Litva, Poljska i Ukrajina. Usvajanju rezolucije prethodili su neuspješni pokušaji Vijeća sigurnosti Ujedinjenih naroda, koje je u 7 navrata sazivalo sjednicu u cilju rješavanja krize na Krimu. Rezultat svih ovih napora u cilju sprovođenja ove rezolucije je bio ruski veto.